પ્રેમીને પામવા માટે રચના મોદીએ રાજમાર્ગના કનુ મહારાજનું શરણ લીધું હતું. મહારાજ છેલ્લાં કેટલાંક વખતથી રચનાને અનેક વિધિઓ કરાવી રહ્યો હતો. શહેર તથા દેશના અલગ અલગ સ્થળોએ લઇ જઇ ધાર્મિક વિધિ કરવાના બહાને કનુ મહારાજે રચના પાસેથી મોટી રકમ ખંખેરી લીધી હતી. હવે રચના તેની ઉપર કોઇ પણ પ્રકારે પ્રેમીને મેળવી માટે દબાણ કરવાની સાથે વારંવાર ફોન કરીને કે રૂબરૂમાં મળે ત્યારે તેની સાથે ઝઘડો કરી પરેશાન કરી રહી હોઇ આ જ્યોતિષે તેની હત્યાનો પ્લાન બનાવી નાંખ્યાની શંકા પોલીસ સેવી રહી છે. કારણે હિન્દુ જ્યોતિષ યુ.પી.ની દરગાહે વિધિ કરવાની વાત અને જ્યોતિષ દ્વારા સાથે રાખવામાં આવેલો ચપ્પુ જ્યોતિષના બદ ઇરાદાની ચાડી ખાઇ રહ્યું છે.